लक्किमफुर: साहा आसामनि लक्किमफुर जिल्लायाव थानाय कादाम रिभेनिउ महखुमानि ओनसोलफोराव नैथि खेबनि दैबानानि जाथायव सासे सुबुंनि जिउ खहा जाबावनानै गासै थैनाय सुबुंनि अनजिमाया सा 32 जाबाय होन्ना खौरां मोनो।
 गलाघाट: NEEPCO नि हायद्र इलिकट्रीकेल प्रजेक बानायनाय बान्दोनिफ्राय दै बांद्राय जानानै बेनिनो मोनब्रै दरजाजों दै हगार हरनायनि जाहोनाव दयांग आरो धनस्रि दैमाफोराव गिख्रंथाव रोखोमै दै बोहैनानै गलाघाट जिल्लानि सरुपोथार, मेरापानि, मरांगि, गलाघाट आरो खुमथाय रिभेनिउ चार्कलनि गामिफोरा लोमनानै सुबुंफोरजों लोगोसे जिब-जुनारफोरा लामानि साखाथि फाखाथि आरो रिलिभ बादायाव थानो गोनां जायो।  धोनस्रि दैमानि दै देरनायाव गासै गं 28 गामिफोरनि सा 2598 सुबुंफोरनिबो बांसिन सुबुंफोरा दै बैनैजों फुगिनाङो। 